open-index/open-wikipedia-markdown huggingface dataset:
Yūji Naka

**Yūji Naka** (, s. 17. syyskuuta 1965) on videopelisuunnittelija, joka oli aiemmin Sonic Teamin johtaja. Hän lähti Sonic Teamilta 8. toukokuuta 2006, ja on sittemmin perustanut oman peliyhtiönsä, Propen.

Hän ohjelmoi alkuperäisen *[[Sonic the Hedgehog]]* -pelin, kun Naoto Ōshima suunnitteli hahmon  ja Hirokazu Yasuhara laati pelialueet. Naka on myös tuottanut useita muita Segan kuuluja pelejä, kuten *[[NiGHTS Into Dreams]]in* ja *[[Phantasy Star Online]]n*. Aikaisemmissa peleissään hänet mainittiin nimimerkillä "YU2", joka on viittaus Segan kuuluun pelisuunnittelijaan, Yū Suzukiin.

Vuonna 2018 Naka liittyi Square Enixiin ja perusti tytäryhtiö Balan Companyn, jonka tarkoituksena oli helpottaa sisäisen ja ulkoisen henkilöstön välistä yhteistyötä. Naka kuvaili Balan Companya suunnittelijoiden ja taiteilijoiden kollektiiviksi, joka keskittyy Square Enixin normien ulkopuolisiin genreihin. Prope pysyi toiminnassa, mutta Naka oli sen ainoa työntekijä.

Balan Companyn ensimmäinen peli *Balan Wonderworld* julkistettiin 23. heinäkuuta 2020. Peliä kehitettiin yhteistyössä Arzest-yhtiön kanssa, jonka Naoto Oshima vastasi pelin taiteellisesta suunnittelusta. Oshima työskenteli aiemmin Segalla, jolloin hän loi muun muassa Sonic the Hedgehogin ja Tri Ivo ”Eggman” Robotnikin hahmot. *Balan Wonderworldin* myötä Naka ja Oshima tekivät yhteistyötä ensimmäistä kertaa sitten vuoden 1998 Sonic Adventuren.

Kesäkuussa 2021 Naka jätti Square Enixin. Hänet oli siirretty pois *Balan Wonderworldin* ohjaajan paikalta puoli vuotta ennen julkaisua, minkä lisäksi hän syytti Square Enixiä ja Azrestia pelin tietoisesta julkaisusta viimeistelemättömänä. *Balan Wonderworld* oli osoittautunut maaliskuun 2021 julkaisunsa jälkeen kaupalliseksi flopiksi ja se sai yleisesti negatiivisia arvosteluja.

18. marraskuuta 2022 Japanin viranomaiset pidättivät Yūji Nakan ja kaksi entistä Square Enixin työntekijää epäiltyinä sisäpiirikaupoista. Nakan uskotaan käyttäneen hyväkseen sisäpiiritietoa ja ostaneen *Dragon Quest Tact* -mobiilipelin kehittäneen Aiming-pelistudion osakkeita ennen pelin julkistusta noin 2,8 miljoonalla jenillä. 7. joulukuuta 2022 Naka pidätettiin uudestaan, koska hänen epäiltiin ostaneen myös ATeam Entertainmentin osakkeita 144,7 miljoonalla jenillä juuri ennen kuin kerrottiin, että studio alkaisi tehdä *Final Fantasy VII: The First Soldier* -peliä. 27. joulukuuta Tokion alueellinen syyttäjävirasto nosti syytteet sisäpiirikaupoista Nakaa ja Square Enixin entistä työntekijää Taisuke Sasakia vastaan. 2. maaliskuuta 2023 Naka myönsi ensimmäisessä oikeudenkäynnissä osallisuutensa sisäpiirikauppoihin. 7. heinäkuuta 2023 Naka tuomittiin kahden ja puolen vuoden ehdolliseen vankeusrangaistukseen, minkä lisäksi hän joutuu maksamaan yhteensä 172,5 miljoonan jenin (n. 11 miljoonan euron) sakot.

## Lähteet
Lyyti

**Lyyti** on suomalainen naisen etunimi, joka on ollut suomalaisessa nimipäiväkalenterissa vuosina 1929&ndash;1949. Silloin Lyytin nimipäivä oli 23. toukokuuta. Lyyti on kansanomainen puhuttelumuoto nimestä Lydia tai Lyydia, joka merkitsee 'lyydialaista'. Ensimmäiset Lyyti-nimiset kastettiin 1890&ndash;1910-luvuilla, ja vuoden 2019 loppuun mennessä on noin 1&nbsp;270 ihmiselle annettu Lyyti-nimi.  Heistä suurin osa on syntynyt joko ennen vuotta 1920 tai vuoden 2010 jälkeen.

## Tunnettuja Lyytejä

* Lyyti, oik. *[[Lydia Lehtola]]*, suomalainen laulaja, lauluntekijä, runokriitikko ja esseisti

## Katso myös
*Vuoden Lyyti
*Luettelo nimistä

## Lähteet
* 

### Viitteet
Waaman kieli

**Waama** on nigeriläis-kongolainen kieli. Sitä puhuu äidinkielenään noin 50 000 ihmistä (2000), suurin osa heistä Beninissä. Myös läntisessä Nigeriassa elää jonkin verran kielen puhujia. Lähes puolet waaman puhujista on monikielisiä.

Waamankielinen Uusi testamentti julkaistiin vuonna 1994.

## Lähteet
Verikoe

**Verikoe** on kemiallinen, biokemiallinen, hematologinen, mikrobiologinen tai molekyylibiologinen testi, joka tehdään tutkittavan verestä saadusta näytteestä eli **verinäytteestä**. Tavallisesti verikokeen tarkoituksena on saada tietoa tutkittavan terveydestä tai diagnosoida sairauksia.

Ihmisestä verinäyte otetaan tavallisesti kyynärtaipeen laskimosta, tällöin saadaan laskimoverinäyte (*B* tai *vB*). Valtimoverinäytteitä (*aB*) tarvitaan veren happipitoisuuden ja keuhkojen toiminnan tutkimiseen. Yhä yleisempää on ottaa verinäyte myös sormenpäästä, jolloin saadaan kapillaarikokoverinäyte (*cB*). Kapillaarinäytteitä käytetään mm. glukoosi-, hemoglobiini- ja hyytymäaikatutkimuksissa.

Erilaisia verikokeita merkitään lyhenteillä, joiden ensimmäinen osa, systeemilyhenne kertoo mistä veren osasta koe on tehty ja toinen osa minkä aineen pitoisuus tai lukumäärä testissä on määritetty. Joskus lyhenne voi olla kolmiosainen, jolloin viimeinen osa on tarkentava takaliite. Tavanomaisia verikokeissa käytettyjä veren komponentteja ovat *kokoveri (B)*, *[[veriplasma]] (P)* ja *[[seerumi]] (S)*. Paastoa vaativissa verikokeissa systeemilyhenteen edessä on pieni f-kirjain. Tavanomaisia verikokeita ovat esimerkiksi hemoglobiinin (Hb) ja C-reaktiivisen proteiinin (CRP) pitoisuudet ja erilaisten verisolujen, kuten punasolujen (Eryt) tai valkosolujen (Leuk) lukumäärä.

## Katso myös

*Hematologia
*Kliininen kemia
*Lasko
*ASAT
*ALAT

## Aiheesta muualla

*HUSLAB,Helsinki 
*KYS-Laboratoriokeskus, Kuopio 
*Laboratoriokeskus, Tampere
*TYKSLAB, Turku 
*Labquality Oy
Yū Suzuki

**Yū Suzuki** (, s. 10. toukokuuta 1958) on yksi Segan tärkeimmistä videopelituottajista. Hän on myös yksi peliteollisuuden tunnetuimmistä nimistä, mikä johtuu pääasiallisesti hänen työstään kolikkopelien parissa 1980-luvulla. Suzuki johti aikaisemmin myös Segan maineikasta AM2-ryhmää.

## Ura

Suzuki syntyi Iwaten prefektuurissa. 

Suzuki opiskeli ohjelmointia Okayaman yliopistossa. Yliopistossa hän opiskeli kolmiulotteisen talon tekoa ja halusi tehdä peleissä samaa.

Suzuki aloitti uransa Segalla vuonna 1983 ja hänen ensimmäinen projektinsa oli *[[Champion Boxing]]*. Moottoripyöräpeli *[[Hang-On]]* (1985) suunniteltiin kolmiulotteisena ja muutettiin sitten kaksiulotteiseksi sen ajan laitteistolle. Pelin kolikkopelikabinetista tehtiin versio, jossa oli jäljennös kilpamoottoripyörästä.
Vuoden 1986 loppua kohden AM2 julkaisi kuuluisaksi tulleen *[[Out Run]]in*, joka muistetaan sen ikonisesta musiikista ja sen asemasta edustaen Segaa. Peli myös oli yksi harvoista, joissa kilpailemisen sijaan keskityttiin ajamiseen.

Vuonna 1993 Suzuki kehitti *[[Virtua Fighter]]in*, joka oli kolmiulotteista grafiikkaa hyödyntävä taistelupeli. Peli saavutti aikanaan suunnattoman suosion.

Suzukin *[[Shenmue]]* Sega Dreamcastille toi uutta henkeä jo kaavoisiinsa kangistuneeseen seikkailupeligenreen. Pelin tarina, grafiikka ja pelimekaniikka olivat edellä aikaansa ilmestyessään ja 47&ndash;70 miljoonan Yhdysvaltain dollarin budjetillaan se oli aikanaan kallein ikinä tehty videopeli.

Myöhemmin Suzuki kehitti *[[F355 Challenge]]n*, jonka konseptina oli ajosimulaattori pelin sijaan. Ferrarin henkilöstö piti pelistä ja peli on myös Ferrari-museossa.

Vuonna 2003 Suzuki hyväksyttiin kuudentena henkilönä Academy of Interactive Arts and Sciences *Hall of Fameen*. Ensimmäinen henkilö, joka vastaanotti kyseisen kunnian, oli Nintendon tunnettu Shigeru Miyamoto.

Vuonna 2017 Suzuki työskenteli *[[Shenmue 3|Shenmue 3:n]]* kehittämisessä. Sarjan kolmas osa jatkaa edellisen pelin tapahtumien jälkeen ja Suzuki on tutkinut 1980-luvun Kiinaa pelin ajankohdan vuoksi.

## Pelit
* *[[Hang-On]]*
* *[[Out Run]]*
* *[[Space Harrier]]*
* *[[After Burner]]*
* *[[Virtua Fighter]]*
* *[[Shenmue]]*

## Lähteet

## Aiheesta muualla
* Profiili MobyGamesissä
Saviharju

**Saviharju** on yksi Oulun kaupunginosista. Se sijaitsee Ylikiimingintien (seututie 833) varressa valtatien 20 itäpuolella, noin 15 kilometrin päässä Oulun keskustasta (linnuntietä noin 10 kilometrin päässä). Alueen läpi virtaa Kalimeenoja.

Saviharju on pääasiassa vanhaa maatalousaluetta, joka on muuttumassa omakotitaloalueeksi.

Maastoltaan Saviharjun alue on pääosin sekametsää.

Julkinen liikenne rajoittuu vähän matkan päässä Kuusamontiellä kulkeviin Koskilinjojen Kiiminki–Oulu-reitin linja-autovuoroihin.

## Lähteet
Sega-AM2

**Sega AM2** on Segan johtama videopelien kehitys- ja tutkimusryhmä. Sitä johti aikaisemmin kuulu videopelisuunnittelija Yu Suzuki. Segan AM-kehitysryhmistä AM2 on ehkäpä parhaiten tunnettu ja se loi useita kuuluja nimikkeitä 1980-luvulla, kuten After Burner II, Out Run ja Space Harrier. Muita AM2:n kehittämiä pelejä ovat muun muassa *[[Virtua Fighter]]*, *[[Shenmue]]* ja *[[Virtua Cop]]*-pelisarjat sekä Daytona USA. Ryhmän viimeaikaisempana tuotantona mainittakoon autopeli OutRun 2.
678

## Tapahtumia
* Arabit piirittivät Konstantinopolia, mutta kaupunki säilyi valloittamattomana.
* Pyhä Agathon paaviksi Donuksen jälkeen (Katso Luettelo paaveista).

## Syntyneitä
*Kildebert III, frankkien kuningas
## Kuolleita
* Donus, paavi
*Aiša, profeetta Muhammedin vaimo
Tietämys

**Tietämys** on tavanomaisesti käsitettynä ihmiseen liittyvä tiedon taso. Kun ihminen tulkitsee informaatiota, muodostuu tietämystä, informaation tulkinta, valinta.

Informaatio, esimerkiksi sana "sana" on merkkijono, jolla ei sinänsä, yksinään ole mitään merkitystä. Suomen kieleen ja tiettyyn suomenkieliseen ihmiseen liitettynä se saa merkityksen, valinnan. Sen merkityksen minkä ko. systeemi, ensin suomen kieli ja sitten yksittäinen suomenkielinen henkilö kyseiselle sanalle antaa.

Tietämyksessä fyysinen, monistettavissa oleva tieto saa merkityksen systeemissään. Tämän perustella voidaan sanoa, että laajasti ottaen tietokoneessa on "tietämystä" ja solussa on "tietämystä". Tietty konekielinen käsky saa tietokoneessa merkityksen, valinnan (tietty konekielinen käsky toteutuu) ja tietyssä kodonissa tietyt molekyylit solussa merkityksen (= tietty aminohappo tulee valituksi).

## Katso myös
* Aineeton pääoma
* Osaaminen (know-how)
* Tietämyksenhallinta
Lobatse

**Lobatse** on kaupunki Botswanan kaakkoisosissa. Se sijaitsee noin 65 kilometriä pääkaupunki Gaboronesta etelään. Vuoden 2011 laskennassa Lobatsessa oli 29&nbsp;000 asukasta.

## Lähteet
Fongoron kieli

**Fongoro** (**gele**, **kole**) on nilosaharalainen kieli. Se on uhanalainen. Kielellä on enää muutamia vanhoja puhujia. Suurin osa heistä on siirtymässä käyttämään furin kieltä.

Kaikki kielen puhujat elävät Tšadissa. Kieltä puhuttiin ennen myös Sudanissa, mutta siellä se on jo hävinnyt.

## Lähteet
Ymmärrys

**Ymmärryksellä** tarkoitetaan kykyä omaksua tieto jostakin asiasta niin syvällisesti ja perusteellisesti, että osaa palauttaa asian helposti mieleensä ja käyttää asiaa koskevaa tietoa monipuolisesti hyväkseen. Puhuttaessa toisten ihmisten ajattelun ja toiminnan ymmärtämisestä tarkoitetaan kykyä empatiaan, taitoa nähdä asia toisten ihmisten näkökulmasta riippumatta siitä, mitä mieltä itse on asiasta.

Oppimisen vaiheita kuvaavassa Benjamin Bloomin taksonomiassa ymmärtäminen tulee toisena vaiheena tietämisen jälkeen. Tietämisen tasolla asia ainoastaan muistetaan, mutta sitä ei vielä ymmärretä. Seuraavalla tasolla asia myös ymmärretään, jotta sitä voitaisiin edelleen soveltaa, analysoida, syntetisoida ja arvioida.

Kasvatustieteilijät Grant Wiggins ja Jay McTighe katsovat oppijan ymmärtäneen opittavan asian, jos hän kykenee:
# selittämään asian: tuottamaan siitä perusteellisia ja perusteltavissa olevia esityksiä;
# tulkitsemaan oppimaansa; kertomaan asiasta tarinoita ja anekdootteja, tekemään analogioita, havainnekuvia, malleja yms.;
# soveltamaan oppimaansa muissakin tilanteissa kuin siinä missä asian alun perin oppivat (ns. siirtovaikutus);
# näkemään oppimansa asian perspektiivissä: muista näkökulmista, osana kokonaisuutta yms.;
# myötäelämään: arvostamaan muista näkökulmista asiaa katsovien käsityksiä; sekä
# olemaan tietoinen itsestään: omista rajoituksistaan, ennakkoluuloistaan ja muista ajattelutyylinsä erikoispiirteistä suhteessa opittuun asiaan.

Tiedonkäsittelyn tutkija Gregory Chaitinin mukaan ymmärryksessä on kyse eräänlaisesta tiedon pakkaamisesta tiivimpään muotoon. Ymmärrämme esimerkiksi vuorokauden pimeän ja valoisan ajan vaihtelun oppimallamme mallilla siitä, miten maapallo pyörii suhteessa aurinkoon. Sama malli auttaa meitä ymmärtämään myös vuodenajat ja niiden tuomat lämpötilan ja valoisuuden vaihtelut,  maiden väliset aikaerot, trooppisten alueiden lämpimyyden verrattuna arktisiin alueisiin jne. Olemme siis tiivistäneet valtavan määrän eri alojen tietoa yksinkertaiseen malliin, joka selittää ne kaikki. Samoin ymmärrämme helposti minkä tahansa kellonajan, koska olemme oppineet vuorokauden jakaantuvan 24 tuntiin, tunnin 60 minuuttiin ja minuutin 60 sekuntiin.

## Katso myös
*Hermeneutiikka
* Järki
* Älykkyys
* Intuitio

## Lähteet

## Kirjallisuutta
*
Linuxonly

**linuxonly.info** (aiemmin linuxonly.cx) oli vuonna 1999 perustettu nettipalvelu, jonka perustajia olivat opiskelijat Jani Arola, Jyrki ja Jarno Vasamaa. Myöhemmin sivustoa ylläpitivät useat vapaaehtoiset ihmiset Arolan johdolla.

Linuxonlyn tarkoituksena oli tarjota käyttäjilleen monipuolisesti tietoa Linux-käyttöjärjestelmästä ja siihen liittyvistä asioista. Www-palvelusta löytyivät uutiset, keskustelupalsta, artikkeleja, arvosteluja ja ohjeita.

Aiemmin linuxonly.cx nettipalvelu sijaitsi K&T Neutechin palvelimella. Sivut siirrettiin myöhemmin Scene Group palvelimelle ja sai samalla domain muuttui muotoon linuxonly.info.

## Aiheesta muualla
* Linuxinfo.info – 31.3.2012 Internet Archiveen arkistoitu versio
ZU-23-2

**ZU-23-2** (Zenitnaja Ustanovka) on Neuvostoliitossa valmistettu kevyt, vedettävä ilmatorjuntakanuuna, joka esiteltiin ensi kerran 1960-luvulla. ZU-23-2:ssa on kaksi 23 mm:n konetykkiä pyöräalustalla. Suuntaukseen käytetään käsikampia, joilla toisella muutetaan sivu- ja toisella pystysuuntaista liikettä. Tykki laukaistaan yleensä jalkapolkimella. Laukaisujärjestelmä jättää viimeisen ammuksen laukaisematta, jotta ammuslaatikoiden vaihdon jälkeen sitä ei tarvitse ladata uudelleen. Tykissä on kuitenkin molemmille putkille oma käsilaukaisin, joilla myös viimeinen panos voidaan laukaista.  Ilmamaaleihin suuntaus tapahtuu yhdistetyn mekaanisen tykkilaskimen ja tähtäimen avulla. Kanuunassa on lisäksi yksinkertaisempi tähtäin maakohteita, kuten jalkaväkeä ja kevyesti panssaroituja ajoneuvoja, vastaan. Ampumatarvikkeena tykissä käytetään sirpale- ja panssarikranaatteja. Miehistö on yleensä vähintään 1+4, eli tykinjohtaja ja operoijat. 

## Edeltäjät
ZU-23-2 perustuu vanhemman ZPU-2:n rakenteeseen, jossa oli kaksi 14,5 mm:n konekivääriä ja lisäksi vyölippaat hieman eri tavoin sijoitettuna, eikä siinä ollut liekinsammuttimia. Vielä varhaisemmat konekivääriversiot aseesta olivat ZPU-1 (yhdellä aseella) ja ZPU-4 (neljällä aseella). Nykyään on käytössä vain kahden 23 mm:n aseen yhdistelmä.

## Kehitys
Tykin neliaseisella vesijäähdytteisellä versiolla on aseistettu ZSU-23-4 *Šilka*-ilmatorjuntapanssarivaunu.

## Suomen puolustusvoimien käytössä
ZU-23-2 on käytössä Suomen puolustusvoimissa nimellä *23 Ilmatorjuntakanuuna 61* (23 ItK 61) sekä Patrian ja Instrumentointi Oy:n modernisoituna versiona nimellä *"23 Ilmatorjuntakanuuna 95"* (23 ItK 95). Kummastakin versiosta käytetään lempinimeä *Sergei*. Vuonna 1995 modernisoidussa suomalaisessa versiossa käytetään tähtäinlaitteessa digitaalista laskinta.

Suomen merivoimien käytössä on 23 mm:n laivatykkimuunnos versioina 23 M74, 23 M77, 23 M80 ja 23 M85. M85-lavetista voidaan irrottaa tykit ja korvata ne kuudella Mistral-ilmatorjuntaohjuksella.

## Lähteet

## Aiheesta muualla

* Kevyt ilmatorjuntatykki Puolustusvoimat (Wayback Machine)
* Prikaati 2005:n ilmatorjunta Ilmatorjuntaupseeriyhdistys (Wayback Machine)
* Pimeässä näkevä Sergei Ilmatorjuntaupseeriyhdistys (Wayback Machine)
Demeter

**Demeter** () oli kreikkalaisessa mytologiassa sadonkorjuun, viljan ja kaikkien elävien kasvien jumalatar. Hän oli Kronoksen ja Rhean tytär sekä Zeuksen sisar. Hän oli myös Persefonen äiti. Roomalaisessa mytologiassa hänen vastineensa oli Ceres. Hän oli Heran ohella myös avioliiton suojelija.

Kun Manalan jumala Haades ryösti Demeterin tyttären Persefonen, Demeter löi laimin maan kasvun suojelun etsiessään tytärtään. Lopulta jumalat sallivat Persefonen palata Manalasta osaksi vuotta Demeterin luo.

Demeterin pääpalvontapaikka oli Attikan Eleusis.

## Lähteet
Data

**Data** on tietoa, jolla itsessään ei ole välttämättä semanttista merkitystä tai informatiivista järjestystä. Jos informaatiolle edelleen voidaan antaa semanttinen merkitys, on se myös tietoa. 

Dataa ovat esimerkiksi 
* äänteet puheessa
* kirjaimet painetussa tekstissä
* bitit tietokoneessa
* biologinen data, kuten emäsparit DNA:ssa.

Datan ja informaation ero on suhteellinen. Datan käsittely tapahtuu monesti useassa vaiheessa, ja yhden vaiheen käsitelty data saattaa olla ”raakaa” dataa seuraavalle vaiheelle. Dataa voidaan pitää osana ns. DIKW-mallia, käsitepyramidia, jossa data on alin kerros. Sitä seuraavat kasvavan abstraktiotason mukaisessa järjestyksessä informaatio (information), tietämys (knowledge) ja viisaus (wisdom).

## Etymologia

Latinassa *data* on monikko sanasta *datum*, ’annettu’, myös 'päivämäärä'.. Datan suomennoksiksi on ehdotettu mm. sanoja *aje*, *anne*, *ape*, *luote*, *syöte*, *tiedos* ja *täsme*, mutta niistä mikään ei ole saavuttanut suosiota. Geometriassa, matematiikassa ja vastaavissa yhteyksissä datalla on tarkoitettu annettuja alkuarvoja. Tieteessä data viittaa tutkimuksen aineistoon. Tietotekniikassa data taas viittaa muun muassa lukuihin, kirjaimiin ja kuviin sellaisinaan, ilman erityistä merkitystä.

## Data tietotekniikassa

Tietotekniikassa ohjelman käytön kontekstissa data erotetaan usein ohjelmakoodista. Ohjelmakoodi (joka toki laajan määritelmän mukaan on itsekin dataa) on joukko konekielisiä käskyjä, ja muut ohjelman käyttämät tiedostot tai muistialueet sisältävät varsinaista dataa.

## Katso myös
* Informaatiologistiikka

## Lähteet
* 
* 
### Viitteet
Luettelo tutkimuslyhenteiden takaliitteistä

Tämä sivu sisältää (epätäydellisen) luettelon lääketieteellisten tutkimusten (kuten verikoe) lyhenteissä käytetyistä tarkentavista takaliitteistä.

## Katso myös

* Verikoe
* Etelä-Pohjanmaan sairaanhoitopiirin Laboratorio-ohjekirja http://www.epshp.fi/labnet/ohjekirj/lyhent.htm  sisältää täydellisen luettelon takaliitteistä

## Lähteet
* Fimlab Laboratoriot Oy Lyhenneluettelot
Runousoppi

**Runousoppi** (; ) on Aristoteleen poetiikkaa käsittelevä teos.

## Historia

*Runousoppi* on kirjoitettu 330–320-luvuilla eaa. Se on ensimmäisiä tieteellisiä tutkimuksia fiktiivisestä kirjallisuudesta. Teosta on todennäköisesti muokattu pidemmän ajan kuluessa; sen varhaisimmat osat ovat mahdollisesti peräisin jo Aristoteleen ensimmäiseltä Ateenan-kaudelta, jolloin tämä toimi Platonin Akatemiassa, ja sitä on ilmeisesti muokattu edelleen, kun Aristoteles toimi Lesboksella, Makedoniassa Aleksanteri Suuren opettajana, sekä uudelleen Ateenassa Lykeionin peripateettisen koulun johdossa. Teosta on käytetty muiden Aristoteleen säilyneiden teosten tavoin koulun luentoaineistona, eikä sitä ollut alun perin tarkoitettu julkaistavaksi. Sisällöllisesti se on yksi Aristoteleen säilyneiden teosten viimeistelemättömimpiä.

*Runousoppi* on vaikuttanut merkittävästi eurooppalaisen ja myös esimerkiksi arabialaisen kirjallisuuden kehitykseen. Se vaikuttaa nykyäänkin voimakkaasti muun muassa televisiosarjojen ja Hollywoodin elokuvien kerronnassa.

Teos on suomennettu neljästi: vuosina 1871 (*Runousoppi*, suom. J. W. Calamnius), 1967 (*Runousoppi*, suom. Pentti Saarikoski) ja 1997 (*Runousoppi*, suom. Paavo Hohti), sekä osana teosta *Aristoteleen runousoppi* (2012), joka sisältää myös laajan esittely- ja selitysosan.

## Sisältö

*Runousoppi* keskittyy analysoimaan antiikin ajan näytelmiä ja erityisesti tragediaa ja epiikkaa. Teos käsittää yhden kirjan. Siihen on todennäköisesti alun perin kuulunut myös toinen, komediaa käsittelevä kirja, mutta se on kadonnut. Tutkijat ovat esittäneet erilaisia näkemyksiä Tractatus Coislinianuksen suhteesta tähän kadonneeseen osaan.

Kerronta on Aristoteleen mukaan erityisesti jäljittelyä (*[[mimesis|mimēsis]]*). Aristoteleen mukaan ihminen saa luontaisesti nautintoa jäljittelemisestä ja oppimisen iloa tunnistaessaan samankaltaisuutta asioiden välillä. Kerronnassa jäljittelyn välineet, kohteet ja tavat vaihtelevat.

Kerrontaa voi olla kolmea eri laatua: tragediaa, komediaa ja epiikkaa.

* Tragedia syntyi kun laulajat jäljittelivät korkea-arvoisia ihmisiä. Se on kokonaisvaltainen esitys arvokkaista tapahtumista. Tragedia esitetään toimivien ihmisten muodossa, joten se ei ole kertovaa.
* Komedia jäljittelee taas vähempiarvoisia ihmisiä, joilla on jokin virhe. Se ei kuitenkaan ole pilkkanäytelmä.
* Epiikka jäljittelee parempia ihmisiä kuten tragediakin, mutta se käyttää vain yhtä runomittaa ja sen tyyli on kertova.

## Lähteet

## Kirjallisuutta

### Suomennokset

* Aristoteles: *Runousoppi*. Teoksessa 
* 
* 
* Aristoteles: *Runousoppi*. Teoksessa 

### Muita käännöksiä ja tekstilaitoksia

* Aristotle: *Poetics*. Teoksessa  Kreikankielinen alkuteksti ja englanninkielinen käännös.
*  Kreikankielinen alkuteksti.
*  Englanninkielinen käännös.

### Muuta kirjallisuutta

* 
* 
* 
* 
* 
* 
* 
* 
* 
* 

## Aiheesta muualla

### Teos

* Aristotle: ''Poetics''. Perseus.  
* Aristotle: ''Poetics'' . The Internet Classics Archive. 

### Muuta

*
652

## Tapahtumia
*
## Syntyneitä
*Klotar III, frankkien kuningas.

## Kuolleita
* Rothari, langobardien kuningas.
Arkeologi

**Arkeologi** tutkii entisaikojen ihmisiä ja heidän maaperään jättämiään jälkiä. Arkeologit ovat opiskelleet arkeologiaa,  ihmisen menneisyyttä tutkivaa tiedettä.

Arkeologit etsivät arkeologisilla kaivauksilla jäännöksiä menneisyydestä, ennen kaikkea entisaikojen ihmisten esineistä ja asumuksista. He kirjaavat tarkasti kaikki löydökset ja pyrkivät selvittämään niiden iän sekä käyttötarkoituksen.

Arkeologit toimivat yleensä tutkijoina museoissa, yliopistoissa tai julkishallinnon alueella.

## Suomalaisia arkeologeja

* Ilari Aalto
* Marjatta Aalto
* Julius Ailio 1872–1933
* Hjalmar Appelgren-Kivalo 1853–1937
* J. R. Aspelin 1842–1915
* Karl Bomansson
* Christian Carpelan
* Nils Cleve 1905–1988
* Knut Drake
* Matts Dreijer
* Torsten Edgren
* Aarni Erä-Esko
* Carl-Fredrik Fredenheim
* Alfred Hackman
* Reinhold Hausen
* Markus Hiekkanen 1949–
* Anna-Liisa Hirviluoto
* Rostislav Holthoer
* Matti Huurre 1931–2021
* Visa Immonen 1977–
* Lauri Ilmari Itkonen
* Arja Karivieri
* Matti Kauppinen
* Tuija Kirkinen
* Ella Kivikoski 1901–1990
* Kristiina Korkeakoski-Väisänen
* Ilkka Kronqvist
* Mika Lavento 1962–
* Kaisa Lehtonen 1966–2017
* Pirkko-Liisa Lehtosalo-Hilander 1934–
* Ville Luho 1911–1982
* Kristiina Mannermaa
* C. F. Meinander 1916–2004
* Timo Miettinen
* Mikko Moilanen
* Ulla Moilanen
* Carl Axel Nordman
* Milton Nuñez
* Simo Parpola
* Leena Pietilä-Castrén
* Lauri Pohjakallio
* Paula Purhonen
* Sakari Pälsi 1882–1965
* Juhani Rinne 1872–1950
* Aapeli Saarisalo
* Anna-Kaisa Salmi
* Unto Salo 1928–2019
* Ari Siiriäinen
* Minna Silver
* Lena Spoof
* Jussi-Pekka Taavitsainen 1951–
* Hannu Takala (arkeologi)
* A. M. Tallgren 1885–1945
* Tuukka Talvio
* Jaana Toivari-Viitala
* Pirjo Uino
* Jouko Voionmaa
* Tuija Wetterstrand
* Anne Wikkula
* Eino Väntsi
* Aarne Äyräpää 1887–1971

## Lähteet

## Aiheesta muualla
653

## Tapahtumia
*
## Syntyneitä
* Kilderik II, Austrasian kuningas.

## Kuolleita
* Honorius (Canterburyn arkkipiispa)
* Sigebert I Pieni, Essexin kuningas
Luettelo systeemilyhenteistä

Tämä sivu sisältää (epätäydellisen) luettelon lääketieteellisissä tutkimuksissa käytettyjen systeemien lyhenteistä. Systeemillä tarkoitetaan niitä ihmisruumiin osia tai eritteitä, joista voidaan ottaa näytteitä esimerkiksi sairauden diagnosointia varten.

## Katso myös
* Verikoe

## Aiheesta muualla
*OYS-Laboratorio - Hakemisto tutkimusten lyhenteiden mukaan
*Yhtyneet Medix Laboratoriot - Systeemilyhenteet
Veikko Väänänen

**Veikko Ilmari Väänänen** (28. marraskuuta 1905 Mikkeli – 1. kesäkuuta 1997 Helsinki) oli suomalainen antiikintutkija (filologi). Väänänen oli erikoistunut niin kutsuttuun vulgaarilatinaan ja romaanisten kielten syntyyn. Hän työskenteli Helsingin yliopiston klassillisen filologian apulaisprofessorina 1938–1951 ja romaanisen filologian professorina 1951–1972. Hän toimi myös Suomen Rooman-instituutin johtajana 1959–1962 ja 1968–1969.

Väänäsen väitöskirja käytti lähteinään Pompejin alkuperäisiä piirtokirjoituksia. Tutkielma herätti laajaa huomiota, ja se on ilmestynyt kolmena painoksena. Väänänen on ensimmäinen suomalaistutkija, joka on tehnyt tutkimustyötä pompejilaisen materiaalin pohjalta. Hänen merkityksensä suomalaiselle Pompeji-tutkimukselle on ollut merkittävä. Hän vaikutti myös ratkaisevasti suurta kansainvälistä mainetta saavuttaneen suomalaisen epigrafisen koulukunnan syntyyn.

Vulgäärilatinan tuntijana tunnetun Väänäsen teos *Introduction au latin vulgaire* (1963) on käännetty usealle kielelle, ja se julkaistiin 2006 uutena ranskankielisenä laitoksena.

## Teoksia
* *Le latin vulgaire des inscriptions pompéiennes*, Helsinki 1937.

## Lähteet

## Kirjallisuutta
* 
*
654

## Tapahtumia
* Arabit valloittivat Ródoksen ja myivät Rhodoksen kolossin jäännökset syyrialaiselle kauppiaalle.
* Visigoottien kuningas Recceswinth kokosi *[[Liber Judiciorum]]* -lakikokoeleman.

## Syntyneitä
*
## Kuolleita
*
655

## Tapahtumia
* Northumbrian kuningas Oswiu lyö Mercian kuninkaan Pendan Winwaedin taistelussa.

## Syntyneitä
*
## Kuolleita
* 1. syyskuuta – paavi Pyhä Martinus I
* Penda, Mercian kuningas
Perämeri

**Perämeri**, (, aik. *[[Kainuunmeri]]*) on Pohjanlahden pohjoisin osa. Se rajoittuu etelässä Merenkurkkuun.

## Hydrologiaa
Perämeren valuma-alueen suuruus on 280&nbsp;100 neliökilometriä ja vesialueen laajuus 36&nbsp;800 neliökilometriä. Meren vesitilavuus 1&nbsp;490 kuutiokilometriä, keskisyvyys 40 metriä ja suurin syvyys 148 metriä (toisen lähteen mukaan keskisyvyys 41&nbsp;m ja suurin syvyys 146&nbsp;m, jonka esiintymisseutua kutsutaan *Luulajan syvänteeksi*). Merialuetta etelässä rajaavassa Merenkurkussa meren kynnyssyvyys on vain 25 metriä.

Perämereen laskee useita jokia sekä Ruotsin että Suomen puolelta. Suurimmat Perämereen laskevat joet ovat Tornionjoki, Suomen pisin joki Kemijoki sekä Oulujoki. Ruotsin puolella mereen laskevat muun muassa Kalixjoki ja Luulajanjoki. Keskimäärin Perämereen laskee 115 kuutiokilometriä makeaa vettä vuodessa.  Perämeri on lähes suolaton, sen pintaveden suolapitoisuus on vain noin 0,30–0,35 prosenttia.

## Saaret ja satamat
Perämeren suurin saari Suomen puolella on Hailuoto. 

Tärkeimmät satamat Suomen puolella ovat Kemin Ajos, Kokkolan Ykspihlaja, Raahen satama, Oulun Oritkari ja Tornion Röyttä. Ruotsin merkittävimmät satamat Perämeren rannikolla ovat Kainuu, Luulaja, Piitime ja Skellefteå. Kemi–Oulu-välillä on 10 metrin syväväylä.

Laajat hiekkasärkät ja -matalikot ovat Perämerelle ominaisia. Sellainen on muun muassa Haukiputaan edustalla sijaitseva Suurhiekka, jonne kaavaillaan tuulivoimala-aluetta. Santapankki-niminen saari sijaitsee laajan 1–2 metrin matalikon pohjoisreunalla.

## Perämeri merisääennusteissa

Merisääennustuksissa käytetään Perämeren lounaisrajalle seuraavaa määritelmää: merialueen lounaisraja seuraa linjaa Ruotsin Ratanista Suomen rannikon Stubbeniin. Perämeren kansainvälinen lyhennekoodi on B1, missä B on lyhennys Itämeren englanninkielisestä nimestä (*the Baltic Sea*). Perämeri voidaan jakaa tarvittaessa eteläosaan (B1S) ja pohjoisosaan (B1N), jolloin rajana käytetään leveyspiiriä  64°&nbsp;30’&nbsp;N.

## Katso myös
* Perämeren kansallispuisto
* Krunnien saaristo
* Liminganlahti

## Lähteet

## Aiheesta muualla

* Bothnian Bay. Tourism and Recreation in the Bothnian Bay  (visitbothnianbay.com)
*[Natura 2000 -alueet: Perämeren saaret (Suomen puolen osalta)](http://www.ymparisto.fi/fi-FI/Luonto/Suojelualueet/Natura_2000_alueet/Perameren_saaret(6218)) (ymparisto.fi)
* Perämeri (esim. Perämeren lajistoa) (aaltojenalla.fi)
* Verkkopalvelu Perämerellä veneileville  (kippariville.net)
656

## Tapahtumia
*
## Syntyneitä
*
## Kuolleita
* Peada, Mercian kuningas
* Grimoald I (Grimoald vanhempi), Austrasian major domus
659

## Tapahtumia
*Bysantin–arabien sodat
## Syntyneitä
*Cædwalla, Wessexin kuningas
## Kuolleita
*Gertrud Nivellesiläinen, pyhimys
Santapankki

**Santapankki** on asumaton, noin 1,5 kilometrin pituinen ja noin sadan metrin levyinen, kaakko–luode-suuntainen matala hiekkasärkkäsaari Perämerellä Haukiputaan ja Iin edustalla Pohjanlahdella, noin 10 meripeninkulman (18 kilometrin) päässä mantereelta laajan Nimettömänmatala-nimisen matalikon koillisreunassa, Oulun ja Iin kunnanrajan läheisyydessä. Saari kuuluu Pallosen saariryhmään ja se sijaitsee Iin kunnassa ja kuuluu Perämeren saaret -Natura-alueeseen.

Saaren korkein kohta on vain muutamia metrejä merenpinnan yläpuolella. Kasvillisuutta on vain vähän, ja lajit rajoittuvat pääasiassa ruohokasveihin. Puita tai pensaita ei ole ollenkaan tai erittäin vähän. Saarella on vanhan merimerkin kiviset rauniot.

Saaren lounaispuolella sijaitsee laaja Nimettömänmatala-niminen matalikko, jolla vedensyvyys on keskimäärin 1,5–1,8 metriä. Toisella puolella saarta merenpohja putoaa muutaman sadan metrin matkalla aina 30 metriin saakka. Matalikon muut saaret ovat Astekari, Pallonen ja Nimetön.

Santapankki on lintujen levähdysalue. Kevät- ja syysmuuttojen aikana Haukiputaan lettojen ja Santapankin alueella levähtää useita kymmeniä lintulajeja. Saari on myös veneilijöiden suosima retkikohde.

## Lähteet
* 
### Viitteet

## Aiheesta muualla
* Kuvagalleria Santapankilta
Prodigy

Sana **Prodigy** tarkoittaa seuraavia asioita:

## Musiikissa
* The Prodigy, brittiläinen elektronisen musiikin yhtye
* Prodigy, yhdysvaltalainen rap-artisti

## Elokuvissa
* The Prodigy, yhdysvaltalais-kanadalainen kauhuelokuva

## Televisiossa
* Prodigy, neljännen tuotantokauden jakso sarjasta Stargate SG-1
* The Prodigy, tv-ohjelma
Tietokonemusiikki

**Tietokonemusiikki** on tietokoneen avulla toteutettua musiikkia. 

Ennen 1970-lukua tietokonemusiikki oli pitkälti kokeellista eikä sillä ollut suurelle yleisölle kuin kuriositeettiarvoa. Musiikista tuli kuitenkin merkittävämpää videopelien ja äänipiirien kehityksen myötä. 1980-luvulle tultaessa tietokonemusiikki tuli kuitenkin mikrotietokoneiden ääniominaisuuksien myötä myös tavallisten harrastajien ulottuville ja etenkin pelimusiikin alueella on syntynyt klassikoksi muodostuneita kappaleita.

Tietokoneen musikkiohjelmiston avulla tehdystä elektronisesta musiikista on tullut suurempi osa-alue. Esimerkiksi syntetisaattoreita pystyy simuloimaan ohjelmallisesti tavallisen henkilökohtaisen tietokoneen suorituskyvyllä, mikä on tarjonnut monelle muusikolle halvemman vaihtoehdon musiikin tekoon.

## Historia
Varhaisin tunnettu tallennus tietokoneella tietokoneella tuotetusta musiikista  äänitti BBC vuonna 1951 Ferranti Mark 1:llä. Tietokone soitti lyhyen pätkän muun muassa kappaleesta "In the Mood".

Ennen varsinaisia musiikkiohjelmia äänipiiriä ohjelmoitiin suoraan itse. Robert Yannes, joka kehitti Commodore 64:n SID-äänipiirin oli kiinnstonut elektronisesta musiikista syntetisaattoreista.
Karsten Obarski kehitti ensimmäisen tracker-ohjelman Ultimate Soundtrackerin Amigalla vuonna 1987.
Obarski kehitti ohjelman koska kyllästyi ohjelmoimaan tietokonemusiikkia käsin. Obarski suunnitteli ohjelman, joka esitti neljää kanavaa pystysuunnassa. Ohjelman käyttöliittymän "pianorulla" täsmäsi SID-kauden toistorakenteihin ja looppeihin. Ohjelma mahdollisti muidenkin kuin ohjelmoijien tuottaa musiikkia tietokoneella. Soundtrackerin jälkeen seurasivat ohjelmat kuten NoiseTracker ja ProTracker. Tracker-ohjelmissa käytetyt *modit* pystyivät tallentamaan jokaisen instrumentin ääninäytteiden lisäksi keston, intensiteetin ja erikoisefektin jokaiselle nuotille.
Atari ST ja Amiga 500 nousivat aloittelevien muusikoiden suosioon.

## Kirjallisuutta
* 

## Katso myös
* Chiptune
* Tracker-musiikki
* Elektroninen musiikki
* Videopelimusiikki
* Musiikkiohjelmisto
* Pulssikoodimodulaatio

## Lähteet

## Aiheesta muualla

* Ylen Elävä arkisto: Tietokonemusiikkia 60-luvulta
* Tietokoneavusteinen musiikin tuottaminen kotikäyttäjän näkökulmasta
642

## Tapahtumia
* Arabit valloittivat Pohjois-Afrikan rannikkoa Egyptistä Tripoliin asti, hyökkäsivät Vähään-Aasiaan
* Theodorus I paaviksi Johannes IV jälkeen

## Syntyneitä
*
## Kuolleita
* Oswald, Northumbrian kuningas
* 12. lokakuuta Paavi Johannes IV
657

## Tapahtumia
* 30. heinäkuuta – Vitalianus valittiin paaviksi.
* Klotar III nousee Neustrian ja Burgundin kuninkaaksi.

## Syntyneitä
* 
## Kuolleita
* 1. kesäkuuta – paavi Eugenius I
* Klodvig II, Neustrian ja Burgundin kuningas.
658

## Tapahtumia
* Ebroin valitaan Neustrian major domukseksi.
## Syntyneitä
*
## Kuolleita
* Samo, varhaisten slaavien päällikkö Slovakiassa.
643

## Tapahtumia
*Langobardien kuningas Rothari julkaisi langobardien lakikokoelman, Edictum Rotharin.
*Cenwalhista tulee Wessexin kuningas.

## Syntyneitä
* Fazang
* Li Zhong

## Kuolleita
*
644

## Tapahtumia
* Uthman nousi kalifiksi persialaisen orjan puukotettua kalifi Umarin.

## Syntyneitä
*
## Kuolleita
* 7. marraskuuta – kalifi Umar

## Lähteet
646

## Tapahtumia
* Keisari Kōtoku otti Japanissa käyttöön Taika-uudistukset.

## Syntyneitä
*
## Kuolleita
*
621

## Tapahtumia
* Svintila nousi visigoottien kuninkaaksi.

## Syntyneitä
*
## Kuolleita
* Sisebut, visigoottien kuningas

## Lähteet
623

## Tapahtumia
* Samo valitaan nykyisen Slovakian alueella asuvien slaavinsukuisten heimojen johtajaksi.
* Dagobert I tulee Austrasian kuninkaaksi.
* Klotar II nimittää Pipin I:n Austrasian major domukseksi.

## Syntyneitä
*
## Kuolleita
* Sexred, Essexin kuningas
624

## Tapahtumia
*
## Syntyneitä
* Hasan ibn Ali ibn Abi Talib (Ali Hassan), Muhammadin ensimmäinen pojanpoika

## Kuolleita
* Raedwald, Itä-Anglian kuningas
625

## Tapahtumia
*
## Syntyneitä
* Kiinan keisarinna Wu Zetian eli Wu Zhao, hallintonimi myöhemmin Shengsheng.

## Kuolleita
*
626

## Tapahtumia
* Edinburghin kaupunki perustettiin,
* Arioald syrjäyttää Adaloaldin langobardien kuninkaana,
* Penda nousee Mercian kuninkaaksi.

## Syntyneitä
* Tenji, Japanin keisari

## Kuolleita
*Adaloald, langobardien kuningas
627

## Tapahtumia
* Keisari Herakleioksen johtama Bysantin armeija kukisti Niniven taistelussa Persian sotajoukot.

## Syntyneitä
*

## Kuolleita
*

## Lähteet
628

## Tapahtumia
* Brahmagupta, intialainen matemaatikko, kirjoittaa Brahmasphutasiddhanta'n, jossa hän ratkaisee neliöjuuria ja potenssilaskuja. Negatiiviset luvut ovat kirjassa tärkeässä osassa.

## Syntyneitä
*
## Kuolleita
*
622

## Tapahtumia
* Legendan mukaan Muhammed pakeni Mekasta Medinaan – islamilaisen ajanlaskun alkukohta
*Bysantin keisari Herakleios murskasi taistelussa sassanidien Persian armeijan

## Syntyneitä
*
## Kuolleita
*
629

## Tapahtumia
* Bysantti valtasi Jerusalemin Persialta.
* Dagobert I seuraa isäänsä frankkien valtakunnan kuninkaana.

## Syntyneitä
*
## Kuolleita
*Klotar II, frankkien kuningas.
612

## Tapahtumia
* Sankt Gallenin kaupunki perustetaan.

## Syntyneitä
* Ansegisel, Metzin piispa Arnulf Metziläisen poika (k. 655 tai 665)
* Konstantinos III, Itä-Rooman keisari 641 (k. 641)
* Oswiu, Northumbrian kuningas 655–670 (k. 670)

## Kuolleita
* Gundemar, visigoottien kuningas
* Teodebert II, Austrasian kuningas (s. 586)
613

## Tapahtumia
* Muhammad alkaa julistaa islamia julkisesti
* Klotar II yhdistää Frankkien valtakunnan tapattamalla Sigebert II:n.
*Isanapurasta tulee kambodžalaisen Chenlan kuningaskunnan pääkaupunki.

## Syntyneitä
*
*Woncheuk, korealainen buddhistimunkki

## Kuolleita
*Brunhilde, Austrasian kuningatar
*Teoderik II, Austrasian kuningas
*Sigebert II, Austrasian kuningas
616

## Tapahtumia
* Chesterin taistelu käytiin Northumbrian ja pohjoiswalesilaisten kuningaskuntien välillä.
* Edwin nousee Northumbrian kuninkaaksi.

## Syntyneitä
* Grimoald I, Austrasian major domus

## Kuolleita
* 24. helmikuuta – Ethelbert, Kentin ja Bretwaldan kuningas
* Agilulf, langobardien kuningas
* Selyf ap Cynan, Powysin kuningas
* Saberht, Essexin kuningas
* Aethelfrith, Bernician ja Deiran kuningaskuntien kuningas.
617

## Tapahtumia
* Persian armeija valloittaa pitkän piirityksen jälkeen Khalkedonin.

## Syntyneitä
* Wonhyo, yksi Korean johtavista buddhalaisista ajattelijoista.

## Kuolleita
* 14. joulukuuta – Zhai Rang
* Yang Yichen, Sui-dynastian aikainen kenraali
* Saberht, Essexin kuningas (saattoi kuolla jo 616)
619

## Tapahtumia
* 23. joulukuuta – Bonifatius V paaviksi.

## Syntyneitä
*
## Kuolleita
Muhammadin vaimo Khadijah ja setä Abu Talib kuolivat.
601

## Tapahtumia
*Egyptissä ja Persiassa oli täydellinen auringonpimennys.
* Paavi Gregorius I lähetti perimätiedon mukaan 40 lähetyssaarnaajaa Englantiin.
* Liuva II kruunataan visigoottien kuninkaaksi.

## Syntyneitä
*Sigebert II, Austrasian kuningas.

## Kuolleita
* Rekared I, visigoottien kuningas.
604

## Tapahtumia
* 13. syyskuuta – Sabinianus aloittaa 65. paavina.
* Saberht nousee Essexin kuninkaaksi.

## Syntyneitä
*
## Kuolleita
* 12. maaliskuuta – Pyhä Gregorius I, 64. paavi.
* Sui Wendi, Kiinan Sui-dynastian perustaja ja ensimmäinen keisari (s. 541)
* Augustinus Canterburylainen, ensimmäinen Canterburyn arkkipiispa
* Sledda, Essexin kuningas
605

## Tapahtumia
* Keisarinkanavan rakennustyöt alkoivat keisari Yang Guangin määräyksestä. Sui-dynastian pääkaupunki siirretään Chang’anista Luoyangiin.

## Syntyneitä
*Dagobert I - Austrasian ja lopulta frankkien kuninkaana.

## Kuolleita
*
614

## Tapahtumia
* Sassanidien joukot kenraali Shahrbaraz'n johdolla valtaavat ja ryöstävät Jerusalemin; Pyhän haudan kirkko kärsii vahinkoja.

## Syntyneitä
* Xue Rengui, kiinalainen kenraali

## Kuolleita
*
615

## Tapahtumia
* Sassanidit ryöstelivät Jerusalemia ja veivät Pyhän Ristin pyhäinjäännöksen
* Turkkilaiset tunkeutuivat sotaretkellään Kiinaan
* Muslimeita alkoi muuttaa Abessiniaan
* Adaloaldista tulee langobardien kuningas.

## Syntyneitä
*
## Kuolleita
*
606

## Tapahtumia
* Aquileian hiippakunnasta tuli patriarkaatti.

## Syntyneitä
* Fatima Zahra, Muhammadin tytär.

## Kuolleita
* 22. helmikuuta – Sabinianus, paavi vuosina 604–606.
* Pybba, Mercian kuningas (on saattanut kuolla vasta 615)
607

## Tapahtumia
* Halleyn komeetta ohitti maan.
* Pantheon Roomassa muutetaan kristilliseksi kirkoksi

## Syntyneitä
*
## Kuolleita
*
608

## Tapahtumia
* Vanhin merkintä halloweenin vietosta

## Syntyneitä
*
## Kuolleita
* Aidan, Dalriadan kuningas
Indoiranilaiset kielet

**Indoiranilaiset kielet** ovat indoeurooppalaisten kielten itäinen kieliryhmä, joka jakautuu kahteen suureen alaryhmään, iranilaiseen ja indoarjalaiseen. Myös nuristanilaiset kielet (esimerkiksi prasuni ja aškuni) kuuluvat indoiranilaiseen ryhmään, mutta niiden asema indoiranilaisten kielten sukupuussa on epäselvä. Indoiranilaisia kieliä puhutaan muun muassa Intian, Nepalin, Bangladeshin, Pakistanin, Sri Lankan, Afganistanin ja Iranin alueella. Indoiranilaisilla kielillä on yli miljardi äidinkielistä puhujaa.

Indoiranilaisten kielten eriytyminen lienee tapahtunut 3. vuosituhannella eaa. Vanhimmat indoiranilaiset kielet ovat muinaisindoarja eli Veda-sanskrit, itäiranilainen avesta ja lounaisiranilainen muinaispersia. Mitannin alueelta on löytynyt jälkiä indoarjalaisesta superstraattikielestä.

Indoiranilaisia kieliä kutsutaan joskus myös **arjalaisiksi** kieliksi, koska jo 2000-luvulla eaa. kantaindoiraanin puhujat kutsuivat itseään arjalaisiksi: muinaisindoarjan puhujat sanalla  *ā́r(i)ya*, kun taas muinaisiraanin (avestan) puhujat *airya-*; itse asiassa *Irān* onkin tämän sanan monikon genetiivi, so. 'arjalaisten (maa)'.

## Lähteet

## Kirjallisuutta
* Anhava, Jaakko (1999) *Maailman kielet ja kielikunnat*. 2. painos. Gaudeamus. 
* Degener, Almuth (2003) The Nuristani languages. *Indo-Iranian Languages and Peoples* (toim. Nicholas Sims-Williams), 103-117. Oxford University Press. (Proceedings of the British Academy, 116.)
* van Driem, George (2001) *The Languages of the Himalayas.* Brill: Leiden.
* Gippert, Jost (2003) The Avestan language and its problems. *Indo-Iranian Languages and Peoples* (toim. Nicholas Sims-Williams), 165-187. Oxford University Press. (Proceedings of the British Academy, 116.) 
* Mayrhofer, Manfred (1982) Welches Material aus dem Indo-arischen von Mitanni verbleibt für eine selektive Darstellung? *Investigationes philologicae et comparativae. Gedenkschrift für Heinz Kronasser* (toim. Erich Neu), 72-90. Otto Harrassowitz: Wiesbaden.
* Parpola, Asko (2003) From the dialects of Old Indo-Aryan to Proto-Indo-Aryan and Proto-Iranian. *Indo-Iranian Languages and Peoples* (toim. Nicholas Sims-Williams), 43-102. Oxford University Press. (Proceedings of the British Academy, 116.)
* Thieme, Paul (1960) The "Aryan Gods" of the Mitanni Treaties. *Journal of the American Oriental Society* 80, 301-317.
609

## Tapahtumia
* Sassanidit valtasivat Edessan
* Kiinan väestönlaskennan mukaan Sui-dynastain valtakunnassa oli noin 9 miljoonaa kotitaloutta eli noin 50 miljoonaa asukasta
## Syntyneitä
*
## Kuolleita
*
511

## Tapahtumia
* Frankit kääntyvät kuningas Klodvigin johdolla katoliseen kristinuskoon.
* Frankkien valtakunta hajoaa Klodvigin kuoleman jälkeen neljään osaan: Kildebert I:stä tulee Pariisin kuningas; Klotar I:stä Soissons'n; Klodomiristä Orleansin ja Teoderik I:stä Reims'n ja Austrasian kuningas.

## Syntyneitä
*
## Kuolleita
*Klodvig I, frankkien kuningas 
*Gesalech, visigoottien kuningas
Punakardinaali

**Punakardinaali**, aikaisemmalta nimeltään **kardinaali** (*Cardinalis cardinalis*) on yli 20 senttimetrin pituinen varpuslintu. Se on yleinen Meksikossa ja Yhdysvalloissa. Lintu on höyhenpeitteeltään räikeän tulipunainen, mutta kaula on yönmusta. Päässään sillä on tuuhea tupsu. Se käyttää ravinnokseen siemeniä, hedelmiä ja jätteitä. Punakardinaalilla on noin 20 alalajia.

## Lähteet

## Aiheesta muualla
* ITIS: ''Cardinalis cardinalis''
Fataleka

**Fataleka** on Salomonsaarilla puhuttava austronesialainen kieli Malaitan saaren pohjoisosassa. Sitä puhuu äidinkielenään noin 6 700 ihmistä (1999). Fataleka kuuluu malaijilais-polynesialaisten kielten ryhmään. Se on läheistä sukua muun muassa to'abaitan kielen kanssa.

Fatalekan musiikkia on julkaistu muun muassa Unescon tuella Philips-tavaramerkin alla yhdessä baegunkielisen musiikin kanssa alkuperäiskansojen kulttuurina LP-levynä vuonna 1970-luvulla. Levylle on kuultavissa ennustavia lauluja. Naisten laulu *Roiroa*, jolle ominainen piirre on yhden naisen soololaulu seitsemän muun hyräillessä melodiaa. Levylle kuuluu myös panhuilutaiteilija Aeresuugan lyhyet soolomelodiat, ensimmäinen kertova gouro-linnun huudosta ja toinen luoteistuulesta, sekä kahden panhuiluyhtyeen musiikkia.
 
## Lähteet
Silvia Saint

**Silvia Saint** (oik. **Sylvie Tomčalová** s. 12. helmikuuta 1976 Kyjov, Tšekkoslovakia), on tšekkiläinen pornonäyttelijä, joka on esiintynyt 285:ssä elokuvassa. Silvia Saintin lisäksi hän on käyttänyt muitakin taiteilijanimiä (muun muassa **Sylvia Saint**).
Saint on opiskellut yritysjohtamista Brnon opistossa. Ennen lopullista siirtymistään pornografian pariin Saint oli töissä muun muassa hotellin vuoropäällikkönä Zlínissä. 

## Palkinnot

*1996: *[[Penthouse]]* "Pet of the Year" in the Czech edition of the magazine
*1997: People's Choice Adult Award "Best Newcomer"
*1997: AVN Award "Best Tease Performance"
*1998: *Penthouse* "Pet of the Month", October
*2000: Hot d'Or "Best Tease Performance"
*2000: Hot d'Or "Best European Supporting Actress" for *Le Contrat des Anges*
*2000: FICEB00 (Festival de Cinema Eròtic de Barcelona) "Ninfa Best Lesbian Scene" (with Nikki Anderson & Kate More)
*2004: FICEB04  "Ninfa Best Actress"
*2005: FICEB05 "Ninfa from the public" to the best actress
*2007: buttsex?"too much sex,for butt"the best butt-,anal sex

## Lähteet

## Aiheesta muualla

* 
* Silvia Saint Official Web site
Vepsänjoki

**Vepsänjoki**, jota usein myös kutsutaan **Horsmanjoeksi**, on valjastamaton, kapea ja mutkitteleva Kiiminkijoen sivujoki, joka alkaa Vepsänjärvestä Oulun Vepsän kaupunginosasta entisen Ylikiimingin kunnan alueelta. Siihen liittyvät muun muassa Vähä-Vuotunkijärvestä laskevat Heinäjoki ja Vuotonoja. Joen pituus on hieman yli 15 kilometriä ja se kuuluu Kiiminkijoen vesistöalueeseen.

Joki virtaa Jokelan ja Karahkan kyliä sivuten idästä länteen ja kääntyy pohjoiseen Horsman ampumaradan luona Ison Seluskanjärven pohjoispuolella, missä siihen liittyy Seluskanjärvestä laskeva kapea laskujoki.

Joki laskee Kiiminkijokeen Vesalan kaupunginosassa länsipuolella. Loppuosaltaan se muuttuu vuolaaksi ja mutkittelevaksi Siltakoskeksi.

Jokeen laskee useita pienempiä puroja ja ojia. Vesi on pääasiallisesti tummaa ja suoperäistä ja sen laatu on luokiteltu välttäväksi. Ison Seluskanjärven kunnostustoimien yhteydessä on myös todettu, ettei Vepsänjoki kestä enää lisäkuormitusta. Nykyisin veden sameus ja partikkelipitoisuus aiheuttaa haittoja, sillä joesta ei voi ottaa sauna-, kastelu- eikä käyttövettä, ja runsas irtoaineksen määrä pilaa pyydykset.

Leveimmillään joki on Horsman ja Siltakosken välisellä alueella, jossa se muodostaa syviä ja pitkiä, jopa 50 metrin levyisiä suvantojaksoja. Joen keskimääräinen leveys on kuitenkin vain 4–5 metriä.

Joen loppuosuus on suosittu melontakohde, sillä se tarjoaa sekä koski- että suvanto-osuuksia.

## Lähteet
Güímarin pyramidit

**Güímarin pyramidit** sijaitsevat Güímarin kunnassa Teneriffan itärannikolla, Kanariansaarilla. Joukkoon kuuluu kuusi porraspyramidia, jotka muistuttavat mayojen ja asteekkien pyramideja Meksikossa.

Arkeologit uskoivat pitkään pyramidien olevan vain maanviljelijöiden peltojen vierille kokoamia kivikasoja. Vanhojen kuvien ja tarinoiden mukaan saarella on ollut enemmänkin pyramidejä, mutta ne on purettu rakennusmateriaaliksi. Güímarissa oli yhdeksän pyramidia, joista vain kuusi on jäljellä.

## Kaivaukset
Vuonna 1991 alkaneissa arkeologissa kaivauksissa havaittiin, että pyramidit on rakennettu päällekkäisistä kerroksista maata ja kiveä, ja eräästä kerroksesta löydettiin keramiikan sirpaleita, jotka ajoitettiin 1800-luvulle. Koska valtaosa pyramidista oli 1800-lukulaista keramiikkaa sisältäneen kerroksen päällä, päättelivät arkeologit, että pyramidit ovat peräisin aikaisintaan 1800-luvulta. Toisen teorian mukaan pyramidit ovat vanhempia ja guanchien rakentamia. Teorian perusteeksi on esitetty muun muassa se, että erään pyramidin alla on luola, joka oli guanchien käytössä.

Espanjan valloitukseen saakka 1400-luvun lopulla Güímar oli yhden Teneriffan kuninkaista (*mencey*) asuinpaikka. Roomalaisen Plinius vanhemman mukaan puunilaisen tutkimusmatkailija Hanno Merenkulkijan aikana 600-luvulla eaa. saaret olivat asumattomat, mutta niillä oli ollut suurien rakennusten raunioita.

Vuonna 1998 65&nbsp;000&nbsp;m² pyramidialue avattiin etnologisena puistona yleisölle. Puistossa sijaitsee myös myrkkypuutarha.

## Heyerdahlin teoria
Vuonna 1991 Thor Heyerdahl tutki pyramideja, ja havaitsi ne muuksi kuin pelkiksi kivikasoiksi. Pyramidien kulmien kivissä on selviä käsittelyn merkkejä, ja ne ovat laavakiveä, eivätkä pelloista. Maa rakennuspaikalla on tasoitettu ennen rakennelman kokoamista.

Heyerdahl väitti, että pyramideillä on tietty suunta. Kesäpäivänseisauksen aikaan suurimman pyramidin päältä näkyy kaksi auringonlaskua, ensin vuoren taa, sitten uudelleen seuraavan vuoren taakse. Kaikkien pyramidien portaat ovat länsipuolella, jolloin talvipäivänseisauksen aikana nousija astuu suoraan nousevaan aurinkoon.

## Kuvia

Tiedosto:Güímar BW 2.JPG|
Tiedosto:Güímar BW 3.JPG|
Tiedosto:Güímar BW 4.JPG|
Tiedosto:Güímar BW 5.JPG|


## Lähteet

## Aiheesta muualla

* Pirámides de Güímar
Camelot

**Camelot** on keskiaikaisten tarinoiden kuningas Arthurin linna, josta hän lähti legendaarisille sotaretkilleen ja jonne Pyöreän pöydän ritarit kokoontuivat. Nimi *Camelot* esiintyy ensimmäisen kerran 1100-luvun loppupuolella Chrétien de Troyes'n runossa *Lancelot*, jossa se mainitaan Arthurin hovina. Seuraavalla vuosisadalla Camelotiin yhdistettiin myös Pyöreä pöytä. Lisäksi kerrotaan, että linnan alapuolella sijaitsi kaupunki.

Camelotin sijaintia ei tunneta, eikä sen olemassaolosta ole todisteita. Se on yhdistetty muun muassa linnavuori Cadbury Castleen, etelä-Walesin Caerleoniin sekä roomalaiseen Camulodunumiin eli Colchesteriin.

## Camelot populaarikulttuurissa

Sanaa *Camelot* käytetään joskus viitatessa Yhdysvaltain presidentti John F. Kennedyn vuosien 1960–1963 hallintoon.

Alan Jay Lernerin ja Frederick Loewen musikaali *Camelot* perustuu löyhästi kuningas Arthurin legendaan.

Elokuvassa ''Monty Pythonin hullu maailma'' kuningas Arthur kutsuu Camelotia "hupsuksi paikaksi", ja Pyöreän pöydän ritarit päättävätkin näin ollen olla menemättä sinne.

Nettiroolipeli ''RuneScapessa'' Camelot on paikka, jossa pelaaja voi muun muassa tavata kuningas Arthurin ja Pyöreän pöydän ritarit.

## Lähteet

## Aiheesta muualla